**Ministru kabineta noteikumu projekta “Grozījumi Ministru kabineta 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 20.decembra noteikumos Nr.859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”” (turpmāk – noteikumu projekts) sagatavots, pamatojoties uz Valsts pārvaldes iekārtas likuma 15. panta ceturtās daļas 1. punktu, un saskaņā ar Ministru kabineta 2018. gada 17. oktobra rīkojuma Nr. 530 (prot. Nr. 48 17. §) “Par Latvijas vides aizsardzības fonda administrācijas pievienošanu Valsts reģionālās attīstības aģentūrai” (turpmāk – Rīkojums Nr. 530) 4.2. apakšpunktu, Ministru kabineta 2018. gada 11. decembra rīkojuma Nr. 657 (prot. Nr. 58 27. §) “Grozījumi Ministru kabineta 2018. gada 17. oktobra rīkojumā Nr. 530 “Par Latvijas vides aizsardzības fonda administrācijas pievienošanu Valsts reģionālās attīstības aģentūrai”” 3. punktu, kā arī Ministru kabineta 2017. gada 24. novembra rīkojuma Nr. 701 “Par Valsts pārvaldes reformu plānu 2020” 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz saskaņā ar Ministru kabineta 2011. gada 29. marta noteikumu Nr. 233 „Vides aizsardzības un reģionālās attīstības ministrijas nolikums” 23.4. apakšpunktu Latvijas vides aizsardzības fonda administrācija (turpmāk – LVAFA) un 23.5. apakšpunktu Valsts reģionālās attīstības aģentūra (turpmāk – VRAA) ir Vides aizsardzības un reģionālās attīstības ministrijas (turpmāk – VARAM) padotībā esošas tiešās pārvaldes iestādes. Saskaņā ar Rīkojumu Nr. 530 LVAFA kā vides aizsardzības un reģionālās attīstības ministra padotībā esoša tiešās pārvaldes iestāde ar 2019. gada 1. aprīlī tiek likvidēta un pievienota vides aizsardzības un reģionālās attīstības ministra pakļautībā esošajai tiešās pārvaldes iestādei – VRAA. Noteikumu projekts paredz precizēt projekta iesniedzēju – tiešās pārvaldes iestādi, kas pārvalda vides aizsardzības pasākumu un projektu īstenošanu, kā arī informē sabiedrību par vides stāvokli un Eiropas savienības prasībām vides aizsardzības jomā.Noteikumu projekts neietekmē projekta Nr.5.4.2.2/17/I/002 “Valsts vides monitoringa programmu un kontroles sistēmas attīstība un sabiedrības līdzdalības veicināšana, pilnveidojot nacionālas nozīmes vides informācijas un izglītības centru infrastruktūru” īstenošanas gaitu un finansējuma saņēmēja pienākumus projekta īstenošanā, jo LVAFA turpina savu darbību kā VRAA struktūrvienība un saskaņā ar Rīkojuma Nr. 530 3. punktu VRAA ir LVAFA funkciju, tiesību, saistību un prasību pārņēmēja, tātad arī pienākumu, kas tai noteikti, īstenojot minēto projektu.LVAFA kā VRAA struktūrvienība savu darbību uzsāks 2019. gada 1. aprīlī. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, LVAFA, VRAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības Kohēzijas fonda projekta iesniedzēja sadarbības partneri. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir identificēti šādi normatīvie akti, kuros nepieciešami grozījumi: - Ministru kabineta 2011. gada 29. marta noteikumi Nr. 233 “Vides aizsardzības un reģionālās attīstības ministrijas nolikums”.- Ministru kabineta 2016. gada 14. jūnija noteikumi Nr. 375 “Valsts reģionālās attīstības aģentūras nolikums”.- Ministru kabineta 2018. gada 18. aprīļa rīkojums Nr.167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā”. |
| 2. | Atbildīgā institūcija | VARAM |
| 3. | Cita informācija | Pievienošana plānota ar 2019. gada 1. aprīli.Grozījumus Latvijas vides aizsardzības fonda likumā paredzēts virzīt ar budžetu saistītu likumprojektu paketē. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, LVAFA, VRAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar 2019. gada 1. aprīlī VRAA struktūra tiek papildināta ar jaunu struktūrvienību – Latvijas vides aizsardzības fonda administrāciju. VRAA ir LVAFA funkciju, tiesību, saistību un prasību pārņēmēja. |
| 3. | Cita informācija | Nav |

|  |  |
| --- | --- |
| Vides aizsardzības un reģionālās attīstības ministrs  | Kaspars Gerhards |

Daudzvārde 67026503

dagnija.daudzvarde@varam.gov.lv